Location: Vittanki
IE: jooo .
IE: joo .
IE: joo , se , se , met olima tervastyötä tekemässä , minun setäfaariŋ gansa , tarhaan ‿iiskoksi kuttuit .
IE: joo ja se , ko aviisilta mie oli lukenu n ‿ette , siel ‿o hyvä , frahtimaksot ja , joo ja , hyvä tienasti .
IE: ja sitte , minun si , systeri oli täälä sittet tuolta lompolosta n , oli naimisissa ja s ‿oli täälä käymässä .
IE: jaa , mie tahon sen sitte kamarhiij ja , arvelij jos hällä , on , rahoja joŋku verram mulle lainata ette mie meinaa hevosen saa ostaa .
IE: joo mie peäätin n ‿ette , mi ostan nys sieltä hyvän nuoren hevosen , n ‿ette pääsen , siilastuvale .
IE: no , se oli silloon sitte se , se väkirehu , se oli vaikee sitt ‿ei saanu paljom mistää , niiŋku kauraa ja , semmosta .
IE: no , mie peäätin sitten ‿että kaŋŋone se o semmonej jyväkylä että siin ‿oj jyvie , joo n ‿ette , mie ostan , mutta , joh mie tahon ‿ostaa siilastuva reissuun niin , mi , ei kukhaam myy mulle .
IE: no , mie olin uskotoin siihin aikhaam muttem mie halunnu valehtella .
IE: se , mie päätin niin n ‿ette , mie , mull ‿oli , siemmevvi , jyväk kyllä kotona tilala meillä , siihen aikhaaŋ k ‿ohraa kylvethiin teäälä .
IE: n ‿ette mull ‿ei sitte valetta tule .
IE: joo n ‿ette mie käytän siihin tarpheesseen , mihiŋkä m ‿ole net ottanukki siemmeniksi jätän neh j ‿omah jyvät syötän , sittej ja ,.
IE: no , mie sitte , kävin hakemassa niitä hevosie monessa paikassa , se , sanothiin ette , purnun , feetolla ette sill ‿oo hyvä hevonen neljävvuoties , omakasvatti .
IE: no mie näin ette se om mahotom mies silt ‿ei sovi ostamhaa sitt ‿ei ole kelhään niim paljo rahhaa ette se ei pane milhään ei vähäl eikä paljol .
IE: no , mie menin sitte , kauppilan ‿oskarin tykö .
IE: joo , mie oliŋ kuullu ette sill ‿o lahjakas hyvä hevone vasta noutanu sieltä hevosmarkkinoilta .
IE: no mie menin sen tykö sittej ja , joo ja se näytti hevose ja lahjakas s ‿oli .
IE: no mie miellyin siihin hevosseen sitte ja mie arvelin oskarille n ‿ette , jos mie saan , pruuvvat , käyvvä jossaki sillä hevosela , joo se lupasi .
IE: rakensimma sen ‿orhin sitte ja mie käviv vain alapäässä kyläŋ kyllä mie näin ette hevosess ‿ei mithääv vikkaa se o hyvä , kauhea lahjakas hevone ja kävin sielä umpisessa kansa vähä ja , jaa tulin sittet takasi .
IE: no .
IE: noo mii em muista varhmaaŋ kuŋka paljom mutta mie piäŋ kö n ‿ette see oli tuhaneŋ kaheksansattaa n ‿ette se tahto .
IE: mie hano ett ei se ol lii em mie niim paljo anna .
IE: eikä se lasken ‿eikä puottanu siitä no , no mie jätin seŋki sitte .
IE: mie meni sitte napin ‿oskarin tykö .
IE: mie tiesin ‿ette sill ‿on , suvanosta sitte seppälän ‿orih ni ette se o friski hevonej ja , hyvä työhevonen .
IE: se oli kuuvvenella .
IE: no mie menen sen tykö sitte .
IE: joo sano ettei häll ‿ole ko yksi hevone ja sen hän tarvittee itte .
IE: joo , mull ‿oli vähä , pölkö mennä sinne , soukololle , mie pölkäsin ‿ette nep pettäväh minu , em mie halunu sinne mennä .
IE: ja h ‿on iso asie jos petethää hevosessa .
IE: ja ko mie en tunne hevosta sitte .
IE: no se mie sanon sitte napin ‿oskarille n ‿ette no , niiv vaiŋ kyllä mie sen tien ette sie itte hevosen tarvitteh mutta sie jok ‿olet hevosmies nii , se nyt ‿o se sama n ‿ette si mulle myyt ja ostat itt ‿uuvve hevosem mie räknäsin ‿ette , n ‿ettee , se oskari , napen oskari se , tuntee paremi hevoseŋ ko mie .
IE: no , mie hano että no lähemä kattomhaan sitä hevosta .
IE: no , mie kysyn n ‿ette no , freistaa nys sano oskari mitä si piät hintaa sillä hevosella .
IE: ja asia o semmonen niin n ‿ette , jos meillä kerra hevoseŋ kauppa tullee mie hääyn ottaa ostaa sulta reej joŋkulaiser reej ja , luokap potuset ja , em mie saata oritta , kiltteimennä kotie kuljettaa mie hääyn ajoosim mennä .
IE: joo ja se sano n ‿ette noo häll ‿on se , häll ‿ei ole vaiŋ ko vanhaa ajoreki mutta hän ‿ol lantom pojalle lainanu sen , myllyreissuun .
IE: ja se , mie kysyŋ koska he tullee se , mie piän ette he sano n ‿ette kahem päivän sisäle se oŋ kotona .
IE: noo , mie sanon n ‿ette no sano nyh nek kampheet jokka sull ‿on se ajoreki ja , ja luokat ja , ja net hevosennevvot sii sitte kaikki , sano nyh viimmisen hinnam mitä si , piät hintaa .
IE: joo se sano ette tuhanevviissattaa kruunuo .
IE: no , mie sanon , napin ‿oskarille mie hano ette no , se nyt ‿eij ‿ole see hinta vaim minun ‿ymmäryksej jälkhiiŋ kyllä niiŋ kalttoo mutta mie ajattelen ‿ette , jos si saattasih fiiskymmentä , vielä puo , halventa .
IE: noo se sannoo no nuon isossa hevoskaupassa nyt ei tehe , paljon , se viiskymmentä kruunuo .
IE: mie hano ette lyömmä kättä , siellä ko talliss ‿olema .
IE: no ei se voinnu sitä kätt ‿antaa mutta joo se anto viimmem meh löimmä kättä sitte .
IE: no hän , jälkhiin oli sanonu ‿ttä hän erehty .
IE: hän olis ainakhaan nii halvala mutta hään usko ettei tuolla poikasell ‿ol ainakhaa rahhaa .
IE: niin se tullee temppu vaihka häŋ kuŋka halvala myys mutta se n ‿ette kö eij ‿ole rahhaa n ‿ei kauppaa tule .
IE: no mitäpä siin ‿oli vielä kaksi lapim miestä sattu silloŋ ko neh juit sielä , kaŋŋosessa nuot tunturilaiset se on siinä istumassa siinä , napin ‿oskarim pirtissä no , ko pääsemä sisäle sittes se , mie luin net rahat sittep pövväle .
IE: sen , tuhanen neljäsattaaviiskymment .
IE: mie hano ette no mie vain en ole hevosta pruuvvanu mutta mie piän oskari sinun , e , sen arvosena miehenä että sii et petä ekkä valehtele ette mie olen uskonu sen , n ‿ette hevonen ‿o semmoneŋ ko s ‿oles sanonu .
IE: no , ei see voinnu niitä rahoja mutta jo se viimen otti ne .
IE: ja see , jälkhiin oli sanonu niin ette se , hän ‿erehty ettei hän ‿uskonu ette sill ‿oon tuola poikasella rahhaa .
IE: joo .
IE: jolutta sitä n ‿ette no , ei hääv voi kohta viittie sanoo niin n ‿ette mutta hän häätyy nys sanoo ‿ttä kyllä hällä tuli vähä katumaksi .
IE: mie hano ette mie nyt ole niim poikane viel olemassaki ette , mie nyt ‿en ‿ole niitä kauppoja paljov vielä keriny tehhäkhääm mutta , sev vähäm mitä mi oleŋ kauppoja tehnyn niim mii en ‿ole purkanu .
IE: joo se sano ette joo n ‿ei hään sev vuoksi ole sanomassa ette ko se om myytys se om myyty ni ,.
IE: no mie sill ‿aikaa sittek ko mie ootan nyt ee , ee sitä , rekee joŋka se oli lantom pojalle lainanu , mie päätin n ‿ette no mie lähej jyviä hakemhaam mie tiesin ette kaŋŋosess ‿ooj jyvie paljon .
IE: joo ja , niim mie kuljen ympäri kyllää mie saim monta tynnyrie jyvie , viis kiloo , kymmeneŋ kiloo , vähä , miŋkäki ve , joka talosta panthiij jyvie ja mi ostin sieltä no mie saij jyvie vaihka kuŋka paljo , joo ja ,.
IE: mull ‿olih jyväh valhmiina ostettuna kortteelissa , se mie lähiŋ kotie .
IE: sitte ko kotie pääsin niin see , oli vähä vistoo , yksil lähtee tuommoselle reisule , outo reisu , siilastuva .
IE: no mie hunteerasiŋ kuŋka mulle tuolla reisula käypi n ‿ette , mie kuolen nälkhää jos , viehääŋ kaikki ruvat .
IE: no mie ajattelin ‿ette mi tarttisin yheŋkhään ophaam miehen ‿omaŋkylälaiseŋ käyvä , saa .
IE: mie sanoin ‿ette no mie takkaan iisakki ni ette jos sulta tapethaan se pikkuhevonem mull ‿on orit ‿iso hevonej ja nuori hevone , sie saat sen ‿et sie hävie se tullee minu hävieksi .
IE: n ‿ei se tohtinu sittekhääl lähteä vaihka mie lupasin n ‿ette sie saat , hevosen siihaaj jos se tapethaa .
IE: ja tästä kyläst ‿oli ennem , enneŋ gö mie hevoseŋ kas , tuli nii se olik kerinheeh lantov veljekseh ville j ‿aakuvaina , menne ja sitte , alapääj jalmari .
IE: ja niemel leevi .
IE: niit ‿oli neljä laakissa , mutta , het olih jo menhees sinne ja mie jäin ‿yksin .
IE: katto , mulla vei aikaa tuo hevososto tuola .
IE: no mie päätin n ‿ette no mie ainaki lähe , kävi kuŋka kävi , mutta pölkö samala ett annah näh , ko eijj ‿yhtään ‿ainukaist ‿opast ‿ol .
IE: no , mull ‿oli huonollainel luokka joŋka mi napin ‿oskarilta sain se mie pölkäsin n ‿ette jos sielä luokka katkee se mie ole helisemäsä , mistäs sielä , tunturissa , luokan ‿ottaa .
IE: no mie vittaŋkissa hansilla kysyn n ‿ette , tietäväkkö heh n ‿ette olis sielä , myytävännä hyvvää luokkaa .
IE: no mie menin sen tykö sitte ja mie sano ette ko mi olen siilastuvale menemässä n ‿ette , jos hällä , sopih myyvä sel luokaŋ ko mull ‿oŋ kehno luokka .
IE: sano ette hään ‿ei myy sitä , mie hano ette no freistaa määrätä mie aattelim mie maksan hyviŋki paljo , jos se myypi , ko sill ‿oli nii hyvä luokka .
IE: no kyssyy ni ette oŋko sulla sem mallinel luokka ette kestää tavalisie kotiajoij ‿ajjaa , mie hano ett oov varmasti , see vain tavalisi ajoi .
IE: no hän sitte vaihettaa , häl lainaa , ko sie jätät hälle sen omal luokan .
IE: no mie hano ette no see vaiŋ käypi laihim mutta kuŋkas sitte ko si eh myym milhäär rahalla joh mulla , särkyy se luokka no em mi pääse sinust ‿erinäh .
IE: jaa s ‿oo hänev vahiŋko jos se katkee , joo , ei se ole sinuv vahiŋko .
IE: häj joo räknäh n ‿ette se on semmonel luokka jok ‿ei katkee .
IE: no ko mie sain sel luokan se mie lähen sitte .
IE: ja niin sappisaarishakhaam mi ej joutanu syöttämhääŋ ko sen ‿ajjan ette juuri , käväsiŋ kahvij juomassa sisälä mie lähin taas .
IE: no tuossa sittek ko tulen silkkimuotkhaan ni se on vanhaantaloj juhani justiinsa lähtemässä siitä .
IE: se mie sanoij juhanille n ‿ett olipa hyvä ko mie sautoin sinun n ‿ette sai ophaam miehe .
IE: oota vähän ‿aikaa ette mie , saapi tuo hevone vähä haukata n ‿ette , mi en olej joutanu sitä syöttämhään olleŋ .
IE: no se ootti sitte ja mie annoin sitte niitä , jyvie sitte vähä , keitetyitä jyvie , ette sai hevone haukata ja se met lähim ‿yhtä matkaa siit ‿ylisopperhoon .
IE: ja niim mek kuljimma sitten ‿yhtä matkaa koko reisun .
IE: katto ettei tartte nuoŋ kauvvas siilastuvale kuljettaa niitä , joit ‿e , ei tarvi .
IE: joo se sanovah n ‿ette kyllä siel ‿om maunussa kuitel liikströmmin eemelim paikka s ‿oov varma , joo .
IE: jaa sitten ov varma paikka sittet tuola , mikäs se nyt olikhaa , naimakassa .
IE: joo , ette siel ‿oŋ kaksi varmaa paikkaa .
IE: no mep päätimä sitten ette me lii liikströömin eemelhim meh jätämä sitte niitä hevoser rehuja ja ommie ruokie kansa vähemäksi .
IE: joo ja niim meh jätimä siihi ja siinä nukuimaki vielä mennessä ja niim met lähimä sittes siitä , siilastuva .
IE: ja ko tulema kummavuoppihoon s ‿oo niin ‿aukea paikka täälä päässä gilpisjärven sitten eijj ‿yhtää hevost ‿ollu .
IE: no mep päätimmä mutta tässä meh nyt leppäämä ko met tulema takasin , siilastuvalta .
IE: meill ‿oli hoppu sinne päästä n ‿ette saamma , saama kuorma .
IE: no , met uskomma s ‿oon sama aukea paikka ko met takasin tulema tieteŋki ja .
IE: saimaki sitte , vuovhii varsin tavarat ja pääsimä lähtemhää , syötimä vai hevosen se ,.
IE: räntää vielä sato kilpisjärvelä ko tulima .
IE: ja meillä nii hyvä usko ette tuossa met saamma nyh levätä ja nukkuo ko tulema .
IE: se näytti , joo laukkuki tuossa jalkaiv välissä .
IE: ei siin ‿ollu , ei siinä saattanu keittää kahvie ei mithääŋ ko s ‿oli aivaŋ kylki kyljessä miehie .
IE: s ‿oon tietty ko nuom paljo on hevosie no , met siinä jalkaiv välissä laukku ja soon tietty nälkääki oli ja söimä siitä laukusta sitte ja , ettei siin ‿ollu mithääm maholisuutta mutta siin ‿oven ‿alla , se oli niin täynä .
IE: no , tullee joku ruottalainen sittes sinne ja sannoo ette , kellä o vihanen orit ‿irti , see tappaa hevosen .
IE: mie aattelin ‿että n ‿annah nähhä mikä nevvoh , kyllä mie tiesin ette se oo minu hevone se oo repiny nyt irti ja se on tietty tammoi oli ja kahej jalam päällej jaa kilkuu
IE: herratun ‿aika se näytti kauhe
IE: tuommonen ‿orik ko se on irti ette see vain syöpi ja tappaa minun
IE: noo s ‿oli pakko mennä tieteŋki kävi kuŋka kävi ja ,.
IE: mull ‿oli sitte semmonen , semmonen , remmi , semmoneŋ , kytkynej joŋkulaine ja siin ‿oli viljoja ste vähä matkaa hoikkie viljoi , ja mie pruukasin ‿aina , sillä helhäyttää .
IE: joo ja , ko se , oli siinä minun ‿eessä sitte ja suu ko haŋŋohaar ‿auki , se mie helhäytin se , se laski to , etujalah maahan sitte jä , siinä mie tärttin saa silmukan sitte , rihmasilmukan , suuhun .
IE: ja , nii rihmasilmukka suussa sitte ja , ja mie siinä sitte no , s ‿ei päässyp polkemhaa , minuo .
IE: joo ja se tansas sitte mie päässä heilasin niiŋ ku tiuku sielä , leuvvassa sittej ja , tansah niŋ ku ja ,.
IE: niim mie sain sitte tuli niitä ruottalaisie isoij ‿äijjie sitte mull ‿avuksi ja niin saimma sinne sitte , ko meitä tuli , kerräänty paljom miehie , se met saima sitte , sinne rekheen .
IE: ja nii sitte ko mull ‿oli toista , tuhaneŋ kiloŋ kuorma sitte ko mep panimma sieltä takkain ympäri sielt ‿alta kyllä sittep pysy kiini .
IE: joo .
IE: siinä vain näytti ette kuolema täss ‿o .
IE: jaa niim mek kuljima sittet tulimma sittet tuohon , siikavuopihoon .
IE: se , siinä , siin ‿ei ollu sittek ko yksi , hevosmies sitte ja se oli , hevonen ‿oli tallissa ja , ja itte oli sisälä .
IE: mep panimma hevosen , suojhaaj ja , ruokimma hevosej ja , jaa menemä ste laukuŋ kanssa sisäle .
IE: niin ‿alamma syömhään sitte siinä se , se , meill ‿ol leipää tieteŋki , se mies sannoo sitten n ‿ette teill ‿oo leipää .
IE: mes sano ‿tta joo leipää meill ‿on ette no , eikös häll ‿ole leipää .
IE: no met annomma leiväŋ kumpiki laukusta meill ‿oli tommosie , pehmeitä leipie .
IE: mutta se piti vähän ‿eri lahjana se
IE: no met halusim m ‿olima utelieh mistä hän ‿ooj ja , mikä ammatti häll ‿o .
IE: joo , se sano ette hän ‿o hetasta , se oli hetal lastenopettaja se , se mies .
IE: enämpi nuorellaineŋ kyllä me nyt jo moitima ette se on niiŋ ku vähän ‿oppinu mies .
IE: joo se oli seki ajossa sielä .
IE: ja , niim mes söimä siinä ja , mie piä , joo se jäiki vielä sihin , sano n ‿ette kö ei ole elo antaa häätyy hyvin syöttää , hevosej ja met lähimmä siitä ste ja ,.
IE: ste tulema saarempeäähän .
IE: siin ‿oli vissiiŋ kolme vai neljä talo , semmone väylä ja , justiinsa ko tullee , järfeen se muonieväylä se on siinä saari , aika iso saari , ja se kuttuthaaŋki saarempeääksi .
IE: noo siinä sittet tahomma kahvie sitten ‿ostaa taas .
IE: joo se sanovas siinä n ‿ette no , heill ‿o vähä vaikee see tehhä n ‿ette ei heh rahala mithään tehe .
IE: mutta joh meill ‿olis leipää eli voit ‿eli sillä lailla vaihettaa niin sillä vaihetuskaupala .
IE: siinä , ruottim puolela kaaressuvanossa neljäkymmentä kruunuo tommonen , tavalinen tynnyrin säkki makso heinieki .
IE: kyllä s ‿oli koko kallis .
IE: noo sittes s ‿oli lavvantaiilta ko tulima kaaressuvanthoon .
IE: no , hurseliki jo annethiin suomem puoleŋ kaaressuvanthoom pittää purkaa .
IE: syystä siitä ko s ‿oli , tol , tulliriijjassa , ruottij ja suomen hallituksela .
IE: kattos suomi halus , alentaa tullia , halvemaksi , joo .
IE: ja , ja nii nevvoin sitte ko tuli mep purima kyllä suomem puoleŋ kaaressuvanthoom mutta sitte nyt , saima oottaa sittep palkan ‿eestä n ‿ette , tullee telekrammissa tieto , jos saapi kirunhaan ajjaa eli ei .
IE: ja siitä maksethiin ‿ootuksesta , mie piän ette se oli , sata , oliko se sata vai sataviiskymmentä kruunuo , en tohi varma olla .
IE: joo .
IE: mie piän ette se oli sataviiskymmentä kruunuo joka maksethiiŋ kaikile .
IE: joo ja , sitte vain sitte maanantainna sitte , se tuliki tieto .
IE: joo met saimma kaikki lähteä , maanantaiaamun .
IE: joo ei nes sopinhet , ruotti ja suomi , sen , tullim peäältä .
IE: ja sillo maanantaina oliki niim paljon tullimiehie sitte katto net tavarah jokk ‿oli , ruottim maahan , purjettu , niin see , tullimiehet tulis sittej jokka , leimasih net , joo tullimerkit .
IE: mutta met olima joo , suomem puoleŋ kaaressuvanthoo vaim purkanheekki .
IE: noo sitte , päätimä vaihka met ‿emmä nys saanheet tavaroitakhaaŋ kirunhaan ette ko met sielä olema , menimä ste , silkkimuot , kasta suoraa tietä jukkasjärveŋ kautta kirunhaa ja , mie otin suolakuorman sieltä sitte .
IE: ja mii em muista mitä tavaraa se , vanhaantalo juhani , mutta mie otin ‿aivan suoloi .
IE: katto s ‿oli hyvä frahtimakso sillon sitte , hevosilla k ‿aethiin .
IE: no se alko minua tahtomhaaŋ ko kuuli ette mie , piim mennä muonihoo , myyvvä sen suolakuorma , se alko tahtomhaan n ‿ette joh mie olisi hyvä ja ostasin hälle , tal , porontaljoja .
IE: mie sanoin n ‿ette no mii en tie , mie en olet taljoja koskhaan ostanu n ‿ette mie taijjan olla tyhmä , talj , taljanostomies , ko mie en ole koskhaan ostanu .
IE: joo , se sano ette no se olis hyvä hän tarvittis saa taljoj .
IE: ja se sano n ‿ette häm mennee nyt oksajärffee ja nuuksujärffee ja mie kerkien sen , ser reisuŋ kävvä sielä .
IE: no niim mie aloin sittet taljoja ostamhaan s ‿oli sitte , merasjärvessä , peku pekun ‿eetin tykö mie menin .
IE: mie aattelin ‿ette jos , mie saatan ‿eetile myyvvä mi ‿em menem muonihoon olleŋkhaa .
IE: ja se mie soviŋki eetiŋ gah mie myin sitte , suolakuorman eetile .
IE: ja , mie otin sitte , siitä kaikki taljah mitä siin ‿oli ja kävin sielä toisella puolej järven ostin siitä kylästä kaikki mitä siin ‿oli taljat .
IE: mie peäätin ette s ‿oon hyvä tienasti ja , ja niim mull ‿oli nes suomem paperossih matkassa ja niin tulen sitte , kitkijärfeen , ja ostin siitä kaikki taljah mitä siin ‿oli , sitte ja , ja niin tulin sittep parkalompolho ja niin ‿ostin siitä kaikki taljah mitä siin ‿oli , jaa kitkijärvessä mii jouvvuij joo reen ostamhaan sitte , tuolta , vaaran oskarilta .
IE: tuli niim paljon taljoi ettem mahuttannukhaan siiher risrarekheen rislarekeen , se hääyn ottaa , kolmitakkaser reen sitte vieläi .
IE: ja niim mie köytil loput siihin sittej ja .
IE: joo , s ‿osti vielä seŋki ja ,.
IE: no , se alko luuttamhaam minuå n ‿ette , joh mie lähtisin , kuorman nouthoo , mii en tie missä sill ‿oli oma hevone , s ‿oli kuitej jossaki reisus , ja hän oli kauppamiehenä siihin ‿aikhaa ette joh mie lähtisin , hälle kuorman nouthoo .
IE: no mie sano ette see käypi laihin .
IE: no mie varusti heinie sitte meill ‿oli hyvie maaheinie mahottomie hyvvie mie varustin sitte matkhaan ette neh riittävät , net heinät , n ‿ettei hätä tule mie tiesin n ‿ettei , ei , kortitta saa kirunassa heinie , sillon sotaaikan .
IE: se oli niin ahtaala se heinähoito , no , met lähimä .
IE: mie sitte mennessä jätin , vittaŋkhiim muotkhaaj jätin yhen säkin niitä heinie n ‿ette oŋ ko takasin tulen .
IE: no se kävi sillä lailla sitte niin ette ko , meh menimmä kirunhaa ni se eijj ‿ollukhaaŋ kaikkie tavaroita .
IE: se joutui oottamhaan sitte , kolmantheem päifääj , jalmari .
IE: no s ‿oon tietty sillom mulla lopuh rehut , heinät .
IE: em mie ymmärtäny sitä että sielä joutuu niiŋ kauvvan asemhaa , asumhaa .
IE: noo mulla tullee lentävä hätä , mie käyn sielä , niitte heinäkauppamiesten tykönä kysythään ‿oŋko korttie , ei mull ‿ole korttie , mie sano .
IE: no , sano et ei het saata kortitta panna , mie sano ette no se ov vai huonoj ja , mull ‿o hevonen , ruatta tallissa ja , se kuolee nälkhää .
IE: jaa ei het saata kortitta myyvä .
IE: noo se vain näytti että mull ‿oŋ kuuvvennell ‿orit ja sen tappamhaan sej joutuu , se om pakko , se kuolee nälkhää , ko s ‿oon tietty ko , ko heinät lopuit , ja ruokaa eij ‿ollu .
IE: no , s ‿oon tietty , häthäinenhä o hullu ei se leikin nuorta hevosta tapa , kyllä se , freistaa , yrittää parhauvven no .
IE: mie näin , harmajak kaŋŋahvaatheet om päällä mie näim marsimass ‿yhem miehen sielä , kaula , se mie laukoin sem perhään , kysymhään siltä jos häm mie tiesin ette se on suomalainej joll ‿on , harmajah , kaŋŋahvaatheet , joo , jos hän tietää ette sielä sais heinie ostaa .
IE: no se sannoo mulle n ‿ette no hän ei tie vaim mutta , tänä päivänä justiis ‿om myyty , niitä , siilastuvaj jäännösheinie , suomen hallitus s ‿oom myyny , mutta hän ‿ei tiijä joh net ‿on loppunhee no , no , kyssyy , joh mie tien seŋ kreinim pai , vanhaaŋ kreinim paika mie hano ette kyllä mie sel löyvvä .
IE: se sano ette no kokoo nyk kaikki mitä siel ‿o , siin , joo ko sulla nii hätä on .
IE: noo s ‿oli niin tarkoim myynny n ‿ette , mie saiŋ kyllä ko mi tarkoiv vuovin ympäriltä kokosiŋ kaikki , se mie sain sitte niim paljoŋ ko siihim pikkuseŋkhaam mahtu , siihin säkhiij ja , ja niim mie sitte meni .
IE: no kyllä h ‿on tietty nälkähevonen no se söi heti .
IE: mutta se sitte tavarat tulikki .
IE: se on tietty kuuvvem pelikuorman ensiŋ kaks pelikuormaa jukkasjärfee ja siitä sitte , väylää myön ‿oli tie , ei maantiet ‿ennää päässy s ‿oli joo sulana , mutta sielä pantheita myön .
IE: no sitten oli kysymyh millä siitä pääsee vittaŋkhii sitte , ko , ei ole , e , hevoser rehuja .
IE: no mitäpä siin ‿oli se sano ette no kyllä hällä sev verran ‿on että hän saatta antaa .
IE: joo ja , niim mie peääsin sitte vittaŋkhiin tieteŋki ko saiv vuollolta lainata , ko , mull ‿oli sielä hyvä säkki , sitte , maaheinie .
IE: no , niin neuvvoin sitte ko vittaŋkhiim pääsimä sitte no se mie hääyn , vuollole antaa sitte sen hä säkij joŋka , mie oli lainanu , joo net heinä no , oma hevonen taas ruvatta talhii .
IE: ei jumalavviljaa ei o ja nälkähevonen taas talhii
IE: no mie kyllääm meen sitte hakemhaan sittes sillet taas rehuja n ‿ette saisin heinie ko mull ‿eij yhtää heinää ol .
IE: he oli vielä , jäänheenä kesän ‿ollu hyvi huono heinävuosi sillon ‿ette s ‿oli vähä kohta kaikila heinie .
IE: mie viimem menin sitte mäkioskari vainaan tykö sittej ja , jaa , kysyij jos hältä sais vähä heinie .
IE: joo se , kyssyy ni ette , oleŋko mi muuvvala käyny , mie hanon ‿ett ‿oleŋ kyllä käyny monessa talossa .
IE: mi ette nes sanovah n ‿ettei ole heinie ittelekhää .
IE: se oskari sano ette no kyllä häŋki häätyy kohta samhaa laihin sanoo n ‿ettei ole heinie ittelekhääm m , mutta joh nyt ‿yhen tynnyrin heinäsäkin tähen , kuolevat eläväh neh varmastik kuolevah muuteŋki .
IE: ei sillä saata jatkaa kuiten , lehmäj ja hevosen heŋkee .
IE: s , käski minum mennä talhiij ja , lathooj ja , valita sieltä , parhaita heinie mitä mie löyvvä no , mie valittin sieltä sitte ja , panin siihi säkhiin niim paljoŋ ko mie saatoin , tieteŋki .
IE: no , mie menin sittes sisäle mie sanon ‿oskarille ette , kyllä mi olev vain tuohon säkhiim pannu niim paljoŋ ko m ‿ole joo saattanu noita heinie , kyllä se vain saap ‿ollat tyyriski tuo säkki .
IE: joo ja tarjosi rahhaa , no ei see huolinu , sano ettei ainakhaa hän ole makson eestä pannukhaan sitä , ette se o hyvä ette mi olen tullu autetuksi vain .
IE: joo se mie sano ette nyt sie oskari pelastih multa hevosen heŋkhii , muutem mi olisin nyt häätynny tappaa .
IE: tähän ‿asti mi ole vielä hollannu mutta , nyt vain olis häätynny tappaa , k ‿ei kelthään saa heinie .
IE: katt ei ruatta hevoneŋ kavvon ‿elä , s ‿om mahoton ‿asi .
IE: ja iso kuorma sitte vielä on .
IE: no mitäpä siin ‿ei se huolinu mie kiitij ja , ja mie lähij ja , annon hevoselle ja , ja syötin hevosej ja , nii nevvoin sittek ko mie sain oskarilta se mi pääsiŋ kotie , seŋ kuormaŋ kansa .
IE: no sitte , sillon ‿ei ollu maantietä tänne .
IE: joo no se , syky , syystalvela sittek k ‿alethiin ensimäiset aloh vittaŋŋissa kulkemhaaŋ koo kylmetty ette hevosella pääsi jäätä myö , joo se mie sanoin äitivainaalle ette mull ‿oon tuolle mäkioskarille velkaa jäänny menheenä vuonna ko se , mie sai heinie , ko hevonen oli mulla nälkhääŋ kuolemassa ette , see vain tarttee sitä voit ‿olla koko joukkoki katto sillon oli kauhe ahas voist , ei sitä voinu saa mistään .
IE: no nii sitte , äitivaina pani sitte , paketim mulle matkhaan , no mie nyt ‿em punninu miŋkä verram mutta sitä voi olla pari kilo eli sillä lailla , sitä voita .
IE: no , mie ko pääsev vittaŋkhiij ja saan hevosen talhiij ja ruokin hevosen se mie menen sen , voipaketiŋ kas sitte mäkitalhoon .
IE: joo ja , ja niin anom päivää niiŋ ku tavalisesti pruukathaj ja tervehtelij ja , ja panin sem paketim pöyvväle .
IE: oskari ja hanna sanovah , no mikä tuo paketti o joŋka mie pöyvväle pani , mie hano ette no siin ov voita vähä .
IE: no sano ‿tta mutta jopa sie oles siunatt ‿ihmine het ‿om monta seurakuntaa hakenhee voita ja het ‿eij ‿ole mistään saaneet ei vaihka kultasie rahoi antas voit ‿ei saa .
IE: ja silloon oskari laukko kamarhii noutamhaam pörsää ette häm maksaa .
IE: mi ‿ett ei see maksa mitt .
IE: vieläpä maksotta hän ‿ei huolikhaa , joo , ei hää huoli maksotta ette hä , mie hano ette ei , mie en saat ‿ottaa .
IE: mie ettem mie ole mikhää hyvä mies niin ette , ku mie maksa , mutta sie s ‿olet hyvä mi , mies , joka olet ensim mulle hyvvää tehny , j ‿olet pelastannu kokonaisen tyyrhii hevosem mulle heŋkhii .
IE: ettei see tartte nii hyvä mies olla sen ‿ette , n ‿ette muistaa toisen hyvä ja palkittee sen .
IE: ja sitä s ‿om muistanu kaiken ikäs sitä voita mi ette joo ja , mie kans muistan see heinäsäkiŋ ko sie annoih mulle .
IE: joo , ette meh muistama hyväm molemat .
IE: kyllä s ‿oli ko , koko ahas ‿aika , herratun ‿aika
IE: no met olima sitten , kuŋkas s ‿oli , oliko se toineŋ keväj jälkhiin olimma kihlaŋkijovela kulutuksessa , meitä lainielaisie oli joku mies ja , met satuma pääsemhää sitte , ko se kihlaŋkijoki tullee muonievväylhään satumma siihin suukoskeen , joo , kielisen taloŋ kohale vielä , met olima voŋkamiehenä siinä , joo siinä koskessa , mie olin , minu velimiehem pojaŋ kansa .
IE: se , se oli hyvin nuori , ei s ‿ollu ko viijjentoist ‿ikänem mutta sill ‿oli halu minum matkhaam mie sano että lähe vaim poika , kyllä sielä pärjää .
IE: no , s ‿oon tietty no , see nukkuu vaihka kuŋka paljom mii annoin nukkuo mie aattelin ei täss ‿ole työtä mullekhaaŋ kyllä sie jouvvah nukkumhaa .
IE: no sittek ko s ‿oli kylliksi nukkunu mie hano ette nys si piäp poika valvo , ette mull ‿oŋ karjavilja halu ette mie käyn tuossa , kielisen talossa , ostamassa karjavilja , mutta mi ette , varma vaim poika ette nyp piäh nukkuo si ole , valvoo si olek kylliksi paljo nyh nukkunu .
IE: joo sen ‿aijjan em mie viivy mutta mie käyn syömässä sielä vain .
IE: tahon ‿emänältä stem maitoo , joo , ette mie saam päälle .
IE: joo emäntä toi maitoo sit .
IE: ee , siihin tullee kaksi sittes semmosta , pienellaista , tytärtä .
IE: näytit nii laihalta ja kurjammalliselta , tyttäreltä .
IE: em mie tienny mistä het ‿oli se , emäntä sannoo sitte ette tet oletta tieteŋki tyttäret lähten , em et issää hakemhaan .
IE: s ‿oli nokkamaaj janne vielä sen ‿isän nimi .
IE: s ‿oli kymppinä sielä .
IE: s ‿oli suomem puolelta .
IE: ja net ‿olis sen tyttäres sitte , sej jannen tyttäre .
IE: joo ja , mie kuulin ‿emänältä sitten ‿ette , sill ‿oŋ kauheem paljol lapsie ja , jaa niill ‿oŋ köyhä huono elämä ja s ‿oon tietty ei saannu ruokaa .
IE: joo .
IE: no , mie ko kuulin sen n ‿ette , net ‿oŋ köyhät ja niill ‿o ruattommuus no , se mie aloir ruokkimhaan noita tyttärie tieteŋki .
IE: mull ‿oli sääliväisyys ko , niill ‿ei ole ruokaa , ko neh näytih niil laihalta ja kur kurjam malliselta , no , emäntä sannoo ette sie olet ‿yks erinomhaane hyvä ihmineŋ ko nout oit , outoja tyttärie alah ruokkimhaa , mie ette no , ei siihin nyt tartte nii hyvä olla n ‿ett ‿antaa nälkhäisille ja ko on antamista .
IE: s ‿ee tartte nii hyvä ainakhaan olla .
IE: mutta net tytärrievut tulih vähän ‿iloseksi .
IE: s ‿oon tietty nälkä oli ja nes söit ja , se neh menik kotiansa ste , poikki väylän , net olikki siitä läheltä .
IE: no sitten ‿oli se talvi , ennemäinem met olima keväälä kulutuksessa se , ennemäinen talvi sittes se , tullee justiih met ‿olima , kerinheep pölkynajosta , mep paljukass ‿ajoima pölkkyjä , joo se tullee siihin suomem puolelta jeerisjärvi se om muonien takana , mie en tie olettako tes , käynhees siel , iso järvi , kalajärvi .
IE: joo ja , se assuu sej jär , järver rannassa ste rastimatiksi kuttuit .
IE: kauhee pitkä huuliparta vielä , sill ‿oli poika matkassa tuommonen niiŋ ku , neljäv viijjentoist ‿ikänem poika suunnile .
IE: joo ja , niin sitte , häl lähti siitä tieteŋki meill ‿oli kuitev vähä , s ‿oli vissiim mittaos meillä vielä , häl lähti jalkasin siitä keränthöö ja niij juŋkhaaj ja ,.
IE: ja niin sitte no , ko mep pääsemä kotie sitte ni , sillon sattu meillä justiis olemhaan taas se rastimatti , sem pojaŋ kansa .
IE: s ‿oli meillä yötä sitte ja , ja nii sitte meillä ruokithiij ja kahvitethiin sittes se rastimatim pojaŋ kansa .
IE: no , net ‿olis saarnajas sittet tuola , oksajärvessä pitämässä , kokouksie ja .
IE: joo ja , ja nii se , matti ‿ste aamu tuli se lähti ja , niin tulevas saarnajat oksajärvestä ja se , alkaa sitte yksi saarnaja tahtomhaa joh mie lähe häntä kyythii .
IE: mie hano että jo vain .
IE: ja se , mie ha , hain sitte rislaj ja , panir rislam päälle ja , makaukset ja , mie lähiŋ kyythiin sitte .
IE: no , sillom met sautamma justiis se rastimatti taas o , väylälä menemässä , sattu menemhää sitä saaren tietä , jossa , saare helmer assuu s ‿oo väylän saaressa se talo .
IE: ja nii siinä väyläll ‿ajoima hänen etheej ja niiŋ kuoksuŋ kartanolle sittej ja .
IE: ja niim mek kyyttimiehep panima ste hevoset talhiij ja , ja niin se , rastimatti tuli kansa sittes sisäle .
IE: joo se , mie ajattelin ‿ette , kyllä sie vain satu , aivan oikeahan talhoo , nyt tulemhaa .
IE: no siin ‿oli laitettu sitte miinavaina laittanu sittek kahvit valmhiiksi meh joima yhessä pöyvvässä rastimatti pojaŋ kah ja mek kyyttimiehet ja saarnajat ja , ja niin , sitte kamarhiil laitethiir ruoka , yhessä pöyvvässä mes söimä sielä ja .
IE: se sannoo ette se o hyviŋ kehno ruasta , heillä .
IE: ja niin sammelivaina kyssyy oŋko hällä paljol lapsie ja se sano kuŋka monta lasta häll ‿o .
IE: joo ja , sammelivainaa sittek kyssyy no , oŋko tällä vierhaala kristilisyyttä , eli oŋko hän uskovaine .
IE: joo .
IE: sii tarttisit täältä jotaki saa ni ette väkiki saapi , ko siel ‿oo nii ruvattomuus .
IE: ja niin , sammelivain ‿ottaa pörsij ja antaa viitosen , sille matile ja , niin net , toisekki saarnajat annoh jokhainev viitose ja niim met ‿annoima sitte kansa , kyyttimiehet ja siin ‿oli vielä joku muu kylän ‿ihmine , se sai siitä monta kymmentä rahhaa .
IE: mie aattelin ette kyllä sie satut juuri aivam parhaassen talhoon nyt , tällä kerralla .
IE: ja jälkhiim mi en ole nähny sitä miestä sitä rastimattia mutta , mi oleŋ kuullu sanomie sitten ‿ette se poika , ko se kasus tävveksi , se on ottanu kruunun torpaj ja laittanu hyvän talon , ja pruukanu maata paljo .
IE: jaa , sittes s ‿oli häŋki joutu sotarintamhaa ja sielä s ‿oon sitte tapettu , sen sama rastimatim poika .
IE: tet saatatta piijan ajatella ette mi ole liijotellem puhunu .
IE: eei kyllä m ‿ole justiin se sanonu siihim malhiiŋ ko se asia on tapahtunnu .
IE: mutta sillon oli kehno aika se oon tosi , se o se o rohki huono silloin ‿oli , sotaaikana .
IE: joo nöyrä .
IE: joo ja se oli tääläki kaupuŋkissa täälä maill ‿oli parempi , mutta niiŋ ku kiruna ja malmivaara , jaaa , s ‿oli huono , s ‿oli rohki huono .
IE: mie menin tuola kirunassa kerran oliŋ käymässä fraŋkiŋ konttuurhiin sittej ja , yksi kee , keskikänev vaimo tullee siihij ja tahtoo korttie , leipäkorttie .
IE: katto kortila s ‿oli tääläki .
IE: jaa mie arvaan suomessa samhaa laihin , joo .
IE: joo see , kattoo paperista , joo ja sannoo että no sie olek kortin saannu niiŋ ku muukki .
IE: joo se vain ‿on tosi hääv vain on saannu mutta , leipä ol loppunu .
IE: joo se sannoo n ‿ette jaa ei häv voi siihim mithääŋ ko si oles saannu ni , e häv voi siihim mithää , ei se taho räkätä muillakhaan .
IE: mutta se on , köyhät ihmiset se oli huonompi niillä vielä sillon , katto , rikhaat ihmises saatoik käyttää leivän siihaaj jotaki muuta ravintoainetta ja ruokaa , o jo , semmosta tyyrhiimpää .
IE: mutta tääl ‿ei ollu hättää , leiväst ‿eikä mistääm mutta kirunassa .
IE: se oli kyllä kurja .
IE: sanovat kurravaarastaki ette net ‿olih jokku , semmosie pikkuahvenempoikieki kantanhees sieltä , se oli nii huono ruasta .
IE: ei s ‿ole tyyhän ollu suomessa huono , kyllä h ‿on ollu tääläki kaupuŋkissa , isoissa liikepaikoissa huono .
IE: ja neh malmivaaral lahtarik ko olit tulhees s ‿olip päivitelheeh n ‿ette ko het tämmöseŋ kyläl löysiit täältä , kiveliestä , jossa niim paljor ruokaa on .
IE: joo ja olis sanonhees sitte ko net ‿otit , s ‿oon tietty tääl ‿oli voita paljon , tääl ‿oli lihhaa paljo ja kaikellaista ruokatavara .
IE: joo s ‿olis sanonhee ne l , lahtari n ‿ette ko het tuo , nälkävittaŋŋiŋ gyläm pääsisih nyt tämäl lastiŋ kansa malmivaarhaa .
IE: joo , katto vittaŋkiss ‿oli huonompi ko oli maantie , ei siel ‿ollu ruokaa .
IE: mutta met olimma täällä syrjässä meillä pysy ruoka tilala .
IE: mutta nyt ‿on eri laihin tänneki ko maantie tul , ei se säily ruoka , se mennee .
IE: joo , nyt ‿om paljon huonompi ko silloin ‿oli .
IE: mutta s ‿oon sillon s ‿oon tietty ko met täälä syrjäss ‿oli kesän aikanaki ni ei niitä viety mihiŋkhää , nep pysyit täälä .
IE: kesäŋ koothiiv voita , s ‿oon tiett ‿isot , puolikot , koothiiv voita , no s ‿oli paljor ruokaa .
IE: ei silloin ollu meijjerie niiŋ ku nyh vittaŋkissa , se sai kirnuåmalla tehhä itte kotona voiksi .
IE: ja taah jolla separat ‿olih nii se , separal läpi lasketti .
IE: joo .
IE: huono
IE: jaa silloim mutta mie em muista taas sitä aikaa , mutta niiŋ ku minun isä muistaa sen ‿aijjan se isävaina sano ko , häm pruukas tuola isossa rovassa s ‿on tästä , toista pelikuormaa tuonne , tuonne ithää , joo olosjoven tuolla puolen , häm pruukas tervaa sittes sielä kolme vuotta .
IE: ja , se ol kuitej joku vuosi sano n ‿ette se oli niin ‿ahas hällä niin ‿ette , eij ‿ollu , olleŋkhaan , maholisuutta ette kahvi eli sokkeri ostaa .
IE: mutta , häll ‿oli , jauhoja ja häll ‿oli sitte lihhaa niiv vellie häŋ keitti .
IE: isola kattilalla .
IE: no se on tietty , se tuli liepeä velliki ko se oli vähä liikeni panna jauhoja , ja vähä liikeni panna lihhaa niin s ‿oon tietty , ei siinä paljor ravinto ollu , se oli liepeä ruoka .
IE: ei s ‿ollu maholisuutta muuta sorttie ostaa , katto voitakhaan ei liijjeny syö sielä paljoŋ katto sen hääty niin tähelisesti , koota voin ette sillä saapi taah muuta ostaa talhoon .
IE: joo .
IE: ja , ja , niiŋ kehnola evhäillä net on töitä häätynheet tehhä .
IE: kyllä s ‿oon ollu silloon s ‿oon ollu kurja rohki .
IE: voi voi ko se isävaina sano .
IE: niij ja sittekki silloŋ k ‿o tääl ‿ollu , tuota , ohraŋkylvöö paljon , mutta , ko pakkanem pani pellot , ei saatu sieltäkhääm mithää .
IE: tuoŋki sanovah rovan ‿iisko vaina , vittaŋkissa ko se , ko se , söi sitä pakkasem panema leipää , oli syönny , ja ko net ‿olis sitten ‿olheeh rovan ‿iisko ja , ja e , ja tuo , kuŋkas s ‿oli , ja erkin ‿iisko vaina , joo , net ‿olit olheeh hevose haussa täälä nuuksijokiväljässä sillom piethiin täälä laitumilla hevoset täälä länsikiveliessä .
IE: joo ja , ja k ‿oli sitä pakkasem panema , leipää syönny niin se pouhtujärver rannassa laski jäsenhee se se kaatu maahan .
IE: joo , ja sykynen oli .
IE: no ei siinn ‿ollu toisella miehelä muuta maholisuutta mutta , tehhä hyväv valkeen ‿ette se , ei palelu .
IE: joo ja , iiskovaina sitte ko lähtee tänne pittää kylhääl lähteä s ‿oli alkanu itkemhää ette häŋ kuolee ko hän ei pääse mihiŋkhää .
IE: no iiskovaina oli sanonu ette mek kuolemma molemat .
IE: k ‿emmä kumpikhaal lähe mihiŋkhään ne mek kuolemma molemah mutta ko , hän ‿o siinä kunnossa ette häŋ kylhääm pääsee niin se , sieltä saapi ruokaa , ette si pääset , kylhää .
IE: ja nii sitte ko tuli sieltä s ‿ei menny koti olleŋkhaa mutta suorhaa sinne rovale muistelemhaaŋ kuŋk ‿ooŋ käynny , ette se om pakkasem panema leipä , laskenu jäsenheej ja neuvvo paikam pouhtujärvessä ette s ‿on sielä , hän on tehny koijjupraasu ja , sillon se rukatti stek kattilaj ja , jauhoja sitte , konthiij ja , ja jotaki , ruokaa sitte , kokos ette sai , kontila vei .
IE: ja niim pääsi kotie sitte .
IE: se o semmost ‿aikaa ollu .
IE: joo siihin ‿aikhaan .
IE: jaa , tuossa temmiŋkijärvessä , se on ollu aina , ennen sitä joo see aika ko , täst ‿oŋ kaks pelikuormaa ylös , väylää , ja siel ‿on sitte , kaks kilomeeterie syrjässä järvi , temmiŋkijärvi , siel ‿on yksinäinen talo siihin aikhaan ‿ollu , kuttuttu temmiŋkivainaaksi sen täheŋ ko s ‿oon , temmiŋkijärver rannass ‿asunu .
IE: joo ja see sitte meni sieltä yhtenä talvena sill ‿oli sisar naimisissa kaŋŋosessa he meni kylästelemhää sisarensa tykö , ja viipy sielä kavvon ‿aikaa , no s ‿oon tietty , no se net olit turvattomas sitte kaks tyärtä ja vaimo , ja ruoka loppu .
IE: n ‿ei nep pääse mihiŋkhään ainakhaan tuolta .
IE: ja nii nevvoin se oli sitte , itte vielä ko se , lapsil ‿anto niin se oli itte vielä , ennen joo alkanu nälkymhään , n ‿ette lapset pysyvät heŋŋissä .
IE: joo .
IE: s ‿oli , lapset olik kolme vuorokautt ‿olhee nälässä ja itte nelijä vuorokautta , joo , se temmiŋkiŋ gaisa vaina .
IE: ja , s ‿olis kuollu välile se vaimo , mutta ko satuh markkasuvanoss ‿olemhaaj joku , heinähevonen noutamassa heinie sieltä väyläm päältä , jaa siihil liithoon , niin see , pääsi hevosessa ste talhoon .
IE: ja niiŋ ko häm pääsi talhooŋ kyllä hä täällä ruokaa sitte sai ja , ja nii sitte menit hevosek kylästä ste noutamhaan net tyttäres sieltä tänne .
IE: jaa veit tieteŋki ruokaa mennessä ette , sait sielä syyä enneŋ kö lähtevät , joo .
IE: ja niin se jäi kylmile se paikka sitte .
IE: kohta kuolih nälkhään si .
IE: kyllä se on ollu , se on ollu kurjaa , sillon .
IE: ja häŋki meni tieteŋki siihen ‿aikhaan tuonne kala , järven tykö n ‿ette siel ‿o hyvä ellää ja , ja sielä nyt ‿on asunheet toistakymmentä vuotta , temmiŋkijärver rannassa .
IE: mutta sitte net ‿eij ‿ennää menhees sinne .
IE: ja sittem mie muistan tuvan tuoss erkov vähän ylempännä väylär rannassa sen tuva jossa net sitten on asunheet , sitte loppuiän .
IE: pelikuorma tästä lainiest ‿ylös , sielä hek kaikki kesät ‿asut .
IE: ei heill ‿ollu maata eikä heill ‿ollu lehmähoitoo .
IE: se on eri niiŋ ku tääläki jolla maat on olheet ja lehmät , kymmeneŋki ja toistakymmentä lehmää , kyllä niillä ruokaa on .
IE: mutta s ‿oon tietty ei niill ‿ole jolla eij ole lehmie , mutta ostamisess ‿oo ruoka .
IE: se on niillä huonompi semmosilla , pärjätä .
IE: jaa , noo , s ‿eij ole oikheev varmaa tietoo mutta net uskovah n ‿ette siinä neljänsaav vuojem paikhoon , on , ensimäiset asujat tulheet .
IE: mutta mie en uskoo , n ‿ette siit ‿on oikheev varmoja , paperi , juuri kaikhiin ensimäisist ‿asujista , mutta see on suunnille neljänsaav vuojem paikkoon .
IE: ei het haluhnee n ‿ette vittaŋkhiiŋ kirkko tullee .
IE: ei net ‿olis antanhees se on tietty , omassa kylässä ensiŋki kirkko no s ‿oom paljon helpompi , kirkov vieress ‿asua .
IE: jaa sitte kurravaara siinä lähelä nii nep panih vastaan .
IE: joo ja , se vittaŋki voitti enämpi äänie .
IE: tästä kyläst ‿oli silloon siihin aikhaaŋ kymmenen ‿ääntä jä , ja vittaŋŋis yheksän ‿ääntä .
IE: tässä kyläss ‿oli yksi ääni enämpi ko vittaŋkis , ja niim masunim pruuki ja parakka ja sopperoŋ kylät ja , se on tietty se voitti ja sitte ko se äänestyksessä voitti se s ‿alethi vittaŋkhiiŋ kirkkoa rakentamhaa , se ol lestaadiuksen aikana rakenettu .
IE: ja lestaadius ov vihkiny sev vittaŋkiŋ kirkon .
IE: joo .
IE: joo , silloŋ k ‿on , vittaŋkhiŋ kirkko ra , kettu , niin se oli silloin isompi .
IE: katto ko , oli tässä kylässä kymmenen ääntä ja vittaŋkis yheksän .
IE: se oli tieteŋki , yksi , verotalo enämpi tässä kyläsä , siihin aikhaa .
IE: kirunassa ja lainiessa , mie uskoŋ kirunassa nyt ‿oleval lainielaisie piijjaan enämpi ko tässä kylässä .
IE: joo kyllä h ‿oon enämpi nyt , jokka täält ‿oon syntynhee ja menheek kirunaa .
IE: jaa sitte niit ‿on ympäri valtakunna menny , tuossaki tokholmiss ‿on , sanovah lainielaisie oŋ kolmeŋkymmenem paikhoon , yhessäki paikassa .
IE: jaa sitte niit ‿on ypsaalassa kalskuukassa ja , ja vähä missäki öörepruussa ja vähä missäki siel ‿ympäri , ruottie , hajonu sinn ‿ihmisi , elämä niij ja mullaki on nyt , mull ‿oŋ kymmenel lasta ja tässä omassa kylässä ei ole ko kolme , kaks tyärtä ja poika .
IE: yksi om minum poika , lannavvaaras yksi oŋ kirunassa , jaa yksi poik ‿on selefteos , yksi poik ‿on tokholmissa ja yksi poik ‿on ypsaalassa , ja yksi tyär on , kalskuukassa , ja yksi tyär oŋ kainhuula , sen nyt sykysellä het siirtyväh luulajhaan se parikunta .
IE: nykki on tuo jok ypsaalass assuu s ‿oŋki vasta nainuki jäänheenä talvena , se on nyt ‿ollu täälä , vaimoŋ kansa käymäs .
IE: ja , sittes se o menny , puoli aikaa oli täälä ja sitte toisem puolen aikaa , piit olla ste vaimoŋ kotona .
IE: ja , tämä poika joka nyt ‿on semestillä , s ‿ei olekhaan nainnu vielä .
IE: se on nyh norhjaam menny tämän y , yhev vävypojaŋ gans eerlantiŋ gans .
IE: net on eilenaamulla menheet ja nep piit olla , kolmep päivää sillä reisulla .
IE: ajjoik kävvä , hammarfestis , mailman , pohjasimessa kaupuŋŋis .
IE: joo ja , huomispäivänä net huomenillalla net ‿oŋ kotona .
IE: om poikamies vielä , hään assuu tokholmissa .
IE: täm ‿oŋ kuuvves nummero mutta mii en tie justiins oŋko se siitä nummerosta taika .
IE: mutta jos nummerosta taika on s ‿olis vasta kuuvves talo , s ‿olis sitte , jo , viis vanhempaa talo .
IE: mutta , tässäki on asuttu vaim monta sattaa vuotta tieteŋki .
IE: on ainaki .
IE: minun ‿isävainan ‿isälä sill ‿on ollu kaksikymmentä lasta , ollaj jussi vainalla .
IE: no jo se siilastuva reisu kuite , kuite , kyllä se kuiten tuli nyt .
IE: jaa .
IE: niin tuolta , siilastuvalta
IE: eei siihin aikhaan ennää katto , ei siihin ‿aikhaan ennää ajettu , haaparannale katto .
IE: mutta silloin , ko se oli ryssän hallussa , suomi , niin se ryssä hallitus ajatti , vain haaparannale elikkä tornihoo .
IE: joo , eikös toornihoon ole joo sillo rautatie ollu , mie uskon .
IE: eikhöön s ‿ole ollu
IE: see kuiten , eli eli kemis
IE: se , kuiten , ryssä ajatti sinne rautatiem päähän ‿asti suomes .
IE: ja rautatie , rautatietä myön sitte viethiin tieteŋki ryssää , niitä sotatavaroit .
IE: tinoja ja kaikkie siell oli .
IE: tinojaki ollu kauheam paljo .
IE: ja yksi sittes s ‿oli , semmosilla rautaporila tehny reijjän .
IE: joo ja , ja sieltä vetäny net , tinapuikkoja varastannu .
IE: seki sanothiin olheeŋ kirunasta , olis , toistasaantuhanen omistaja se .
IE: mie oliŋki justii fiskaaliŋ konttuurin tykönä ko se mies nouvvethii , viethiiŋ kirunhaa , ja linhaan tieteŋki .
IE: katto ko noita , sotatavaroita , varasti .
IE: nii hän toi suomen tavaroita .
IE: mutta se ettei niitä saa ruottalaiseh farastaa suomen tavaroita .
IE: se se virta , virkakunta ko saathiin selville ja , mii en tie sittes se joutu maksamhaan tieteŋki .
IE: ja yksi taas , minun aikana si , ko mie oliŋ kaaressuvanossa s ‿oliki , kreinin oskariksi kuttuvat .
IE: joo sill ‿oli arapielaine hevone ja s ‿oli lyötättänny sitte , olkapäät , vereslihale .
IE: sillom puliisi feis sen ulkohuohneen taka se net ‿ammuit sen , freinin oskarin hevosen .
IE: ja hällä joutu , tuli sakko siitä , raŋŋastus tieteŋk ‿elläirääkkäyksest .
IE: ja tuo taah joka tinoja varasti nii , sillon , net , puliisih nouvviit sen .
IE: joo ja , mutta net olih vyövahit .
IE: net olis sanohnee ne vyövahik kaaressuvanossa ette , ee , monta jokka vyöllä meinasik kävvä hevosta ruokkimassa .
IE: tulit joo n ‿ette het , mutt ‿ei heet antanee .
IE: katt ei sitä tie , net ov varkhaah jokka vyöllä se piti illall ‿ehtavan antaa hevoselle ei vyöllä saanu kävvä , antamassa ruokaa hevoselle .
IE: katt ei , vyövahit tie sitä ottaako s ‿omasta reest ‿eli toiser reestä .
IE: nii se oli , net olih vyövahit .
IE: ei see saannu , sielä , yöllä kulkee missää , se piti illala hevoser ruokkie ja sitten aamul ei wyöllä saannu käyvvä ruokaa antamas .
IE: no siin ‿oli niim paljoj ja ko mek kaaressuvanthoon tulima sitte , mes sielä , kylälä sitte , monheem paikhaan , tahoma sisäle .
IE: no met ajattelima mikä tässä nevvos , nevvoksi ei se talvell ‿ole hyvä ulkon ‿asuu , ja ko ei ole sis , sisälä maholisuut .
IE: no met lähimä sinne sitte , sinne nilimaan enstii ja , pääsimä sinne sittej ja , ja met saimma sitte vielä suojhaa hevosekki .
IE: no meep päivittelimä vanhaantaloj juhaniŋ kah n ‿ette , näytti meillä niin ett ‿emmä pääse olleŋkhaan sisäle , mep pääsimä kaikhiim parhaasseen talhooj joo n ‿ette k ‿eijj ‿yhtään ole .
IE: tässä meil ‿on isossa pirtissä vähän ‿aukea ja ko saimma vielä hevosekki suojhaan .
IE: silloin ollu hevosille suojasta puhetta s ‿oli hyvä ette pääsee itte suojhaa .
IE: joo ja , mii em muista olimmako mek kerinheek kahviekhaan saa , no joo alko hyökkäämhää hevosta siihiŋki s ‿oon tietty se tuli joka paikka niim paljoŋ ko mahtu .
IE: ja , met olema siinä sitte ja net on sitte , niit ‿oli kaŋŋohlaisie suvantolaisie siin oli paljon ophaita , meillekki ophait ‿ihmisie .
IE: s ‿oli saipuostaki kauhee suuri puute siihin ‿aikhaa no , no sillom mi oli siihin ‿aikhaan nuori ja no , ja sitte nopee juoksemhaa no , sillom mi ovem päälle
IE: joo ja , suorasi , saipuoloovan sylhii .
IE: mie hanon , alpelle n ‿ette mii en annat tätä loovaa ko tästä väki vähenee mie maksan .
IE: mii en annat tätä , ko mi kerran olen saanu .
IE: no s ‿oli sitä ensimäistä loovaa myymässä se neh lopuit ja tahothan alpelta sanovah n ‿ette ni tuossa häll ‿oo vain yksi loova mutta , tuo poika sen o sylhiin ottanu j ‿eikä se aijjo antaa .
IE: mie sano ette em mii anna s ‿oom minul loova ja mie sem maksan .
IE: no se nes sait tyhjänä lähtee sitte .
IE: no s ‿oli kauhee lahja sittet täälä tieteŋki sitte saipuo , ko saipuost ‿oli nii suuri hätä , sit ‿ei saannu mistään .
IE: no mie tuo sitte , tuo joka mulle luokal lainas niin sitte nikuŋkan , eljas sitte se , mie lahjotin silles saipuota .
IE: joo no see piti tieteŋki koko ison ‿asiana seŋ ko , luokar ränttyö sai nys saipuon , saipuota .
IE: ja sitte kortteelipaikhaan sitten ‿annoin saipuotaŋŋoŋ kansa , mutta nep piit eri lahjana
IE: no täälä sittel lainielaisile , et et kilpaa veit sittes saipuos ja se meni se loova heti .
IE: mutta mie satun saamha , see oli saipuosta niiŋ kauhee , mii en tie miksi se oli semmone hätä , siihin aikhaa .
IE: ei sitä saannu .
IE: mutta täälä vain saipuon hätä , loppu tässä kylässä ko , mie saiŋ kokonaisen , isol loovan nep painava monta kymmentä kilo .
IE: joo kyllä s ‿oon ollu siihin aikhaa .
IE: joo .
IE: noo , siinä oli , ittessä siilastuval oli kuuvvensaa hevosen sa , talli .
IE: joo kuuvvensaa hevosen .
IE: ja , sitä mieki käviŋ kattomas .
IE: jaa , mie piä vittaŋŋijoki , en tohi olla varma oliko se kahensaa vai neljän hevose , eli neljänsaa hevose , mutt iso se vain oli siinäki .
IE: ja siinäki oli yhteeŋ koŋhiiŋ kuolluki yksi hevone .
IE: mutta mull ‿oli sitte toista koŋŋie myöv vei , siin ‿ei ollu kuolheita hevosie .
IE: sillon sotaaikana .